Хәҙерге Свердловск өлкәһе территорияһында төйәкләнгән башҡорт ырыуҙары: өпәй —  Шәкүр һәм Аҡбаш ауылдары (Түбәнге Һырға районы), һыҙғы —  Һыҙғы, Озерки, Юва, Боғалыш-Тамаҡ, Үрге Боғалыш, Яңы Боғалыш һәм Урта Боғалыш (Красноуфимск районы), ҡошсо  — Әртә-Шигер, Әжеғол, Битки (Әртә районы), Өфө-Шигер, Үрмәкәй (Түбәнге Һырға районы), Бәйәктамаҡ, Биш ауыл, Рахманғол, Үрге Бәйәк (Красноуфимск районы) һәм терһәк —  Араҡай ауылы (Түбәнге Һырға районы).  Кама буйындағы башҡорт ерҙәрен урыҫтар  колониялаштырғанлыҡтан Кама менән Сылва араһында бик күп ерҙәр юғалтыла, шул арҡала ғәйнә башҡорттары XVII быуат башынан был ерҙәргә күпләп килеп төпләнә.